stanford-oval/wikipedia huggingface dataset:
מסע בין כוכבים: עולמות חדשים ומשונים
עונה ראשונה > הפקה > ליהוק

מלבד חברי הצוות שלוהקו מראש (פייק, מספר אחת וספוק) החל ליהוק לדמויות נוספות בסדרה.
לאחר ההודעה על הסדרה, החל קמפיין מעריצים שקרא להפקה ללהק את ג'פרי קומבס לתפקיד ד"ר פיליפ בויס שגולם במקור על ידי השחקן ג'ון הויט בהופעה יחידה בפיילוט הראשון של הסדרה המקורית, ובצילומי הארכיון ששולבו בפרק הכפול "The Menagerie". קומבס נחשב בעיני המעריצים לאחד משחקני טרק האהודים ביותר, וגילם מספר רב של דמויות בסדרה, ביניהן דמויות כמו ואיון וקומנדר שרן שהיו אהודות במיוחד. בראיון בנושא מסר קומבס שלצערו לא נראה לו שהדבר יקרה מכיוון שהמעריצים והאולפנים אינם רואים תמיד עין בעין. הדבר התפרש בתחילה כחוסר עניין מצידו של קומבס לגלם את התפקיד, אך לאחר מכן הובהר כי קומבס עצמו מעוניין וישמח לגלם את בויס, אך להערכתו האולפנים יתעלמו במקרה זה מבקשות המעריצים. עם זאת, כשההפקה החלה לחפש שחקנים לתפקידים נוספים בסדרה, לא הופיעה דמותו של ד"ר בויס ברשימת הדמויות לליהוק.
בחודש מרץ 2021 הוכרז רשמית שההפקה החלה, ובד בבד הוצגו יחד עם שלושת השחקנים הידועים גם חמישה שחקנים ראשיים נוספים שיגלמו את חמש הדמויות שמבחני הבד להן פורסמו קודם לכן. בפרסום הראשונה של מבחני הבד תוארו חמש הדמויות כביודאן, רופא הספינה, ואיש אמונו וסודו של קפטן פייק. מאחר שתואר כחבר צוות מהסדרה המקורית וכגבר שחור, הסיקו המעריצים שמדובר על ד"ר מ'בנגה ששמו הפרטי מעולם לא נאמר בסדרה, דבר שהתברר בהמשך כנכון. כמו כן פורסם התפקיד של מילר, אחות הספינה, שתוארה כהרואית, מקסימה, בעלת מחשבה חופשית ו"הלב הפועם" של המרפאה. בדיעבד התברר שמדובר בדמותה של האחות כריסטין צ'אפל. תפקיד נוסף של יבואה, שתוארה כקצינה טרייה שסיימה את האקדמיה, לינגוויסטית בעלת כישרון לשפות התברר בסופו של דבר כתפקיד של הצוערת ניוטה אוהורה. בנוסף פורסמו התפקידים אורטגס, קצינה ותיקה, חכמה, משעשעת ותחרותית (בהמשך נחשף ששמה המלא הוא אריקה אורטגס) ולא'אן, ראש מערך האבטחה של ה"אנטרפרייז" שתוארה כסובלת מהפרעת דחק פוסט טראומטית. בהמשך נחשף שם משפחתה, נוניאן סינג, המרמז לקשר לחאן נוניאן סינג, כפי שאכן אושר בסופו של דבר. השחקן ברוס הוראק מגלם את דמותו של המר, קצין איינארי, תת-מין של האנדוריאנים שאחד ממאפייניהם הוא עיוורון. הוראק עצמו איבד בילדותו למעלה מ-90% מהראייה שלו כתוצאה ממחלת הסרטן.
עונה ראשונה > הפקה > שידור

העונה הראשונה החלה את שידוריה ב-5 במאי 2022. כמו שאר סדרות הזיכיון מאז 2017, שודרה גם סדרה זו בשירות פרמאונט+ בארצות הברית. בקנדה שודרה הסדרה בערוץ המדע הבדיוני של רשת CTV.
עונה שנייה

ב-18 בינואר 2022 פורסם כי הסדרה חודשה לעונה שנייה עוד בטרם החלו שידורי העונה הראשונה.
עונה שנייה > צילומים

צילומי העונה השנייה החלו ב-1 בפברואר, והסתיימו ב-1 ביולי.
עונה שנייה > ליהוק

ב-15 במרץ פורסם כי בעונתה השנייה של הסדרה יצטרף לצוות השחקנים השחקן פול וסלי שיגלם את דמותו של ג'יימס קירק. בסופו של דבר הופיע וסלי כקירק (מציר זמן חלופי) כבר בפרק האחרון של העונה הראשונה.
ב-24 ביולי, במהלך כנס קומיק-קון, סן דייגו, הוכרז כי באחד מפרקי העונה יתקיים קרוסאובר במסגרתו יפגוש צוות ה"אנטרפרייז" בבקט מארינר ובראד בוימלר שיגולמו על ידי טואוני ניוסם וג'ק קווייד. הפרק ישלב אנימציה ולייב אקשן.
ב-8 בספטמבר, "יום מסע בין כוכבים", הוכרז כי לעונה השנייה תצטרף השחקנית קרול קיין בתפקיד פליה, המהנדסת הראשית החדשה, שתחליף את המר, שנהרג בסוף העונה הראשונה.
ב-2023 הוכרז כי השחקנים נואה למנה ואדלייד קיין יצטרפו גם הם לצוות שחקני העונה השנייה, בתפקידים שטרם הוכרזו.
עונה שנייה > שידור

שידורי העונה החלו ב-15 ביוני 2023.
עונה שנייה > מחזמר

במהלך אירועי קומיק-קון סן דייגו 2023 הוכרז כי הפרק התשיעי בעונה השנייה, "Subspace Rhapsody", יהיה פרק המחזמר הראשון בתולדות הזיכיון. הפרק יכלול עשרה שירים מקוריים שנכתבו על ידי קיי הנלי וטום פולס, וכן גרסת מחזמר לפתיח של הסדרה.
עונה שלישית

במהלך אירוע שנערך במכון הטכנולוגי של מסצ'וסטס עדכן עקיבא גולדסמן שאף על פי שעדיין לא יצאה הודעה רשמית בנושא, הסדרה חודשה לעונה שלישית וצילומיה החלו.
הפקת העונה נעצרה חודשיים לאחר מכן, כמו הפקות רבות אחרות בארצות הברית, עקב שביתת התסריטאים, ובהמשך גם שביתת השחקנים.
צילומי העונה החלו בדצמבר 2023, וצפויים להסתיים במאי 2024.
ביקורות ופרסים

הסדרה צברה תוך זמן קצר פופולריות רבה בקרב מעריצי בזיכיון, והחליפה הלכה למעשה את "דיסקברי" כספינת הדגל של גלגולו הנוכחי של הזיכיון. בין השאר הופיעה דמותו של קפטן פייק בפרסומות שונות לשירות פרמאונט+, לרבות בפרסומת ששודרה בסופרבול LVII.
עם סיום העונה הראשונה פרסם האתר "IGN" ביקורת שהגדירה את העונה הראשונה כ"יצירת מופת" ונתנה לה ציון 10/10. המבקר ציין שהסדרה הצליחה לתפוס מחדש את ההנאה שבסדרה המקורית באופן שכלל לא ידענו שחסר לנו עד הגעתה של הסדרה הזו. הוא הגדיר את הסדרה כמרגשת, מלאת רגשות, מצחיקה ולפעמים אף מפחידה. גבול אחרון שגם בנוי בצורה קלאסית וגם חדש לחלוטין, מלא דמויות נהדרות שזוכות כולן לחלק הוגן בפעילות המתרחשת בסדרה. הוא ציין שהסדרה הזו מביאה את הזיכיון לעשות סיבוב מלא ולחזור למקורות של לפני 55 שנה, ושמדובר בתוצאה חיובית.
גם האתר "Variety" פרסם ביקורת ובה ציין המבקר שהסדרה לקחה את דרך הביניים בין הסדרות האפיזודיות שאפיינו את הזיכיון עד שנות ה-2000 המוקדמות לסדרות הסיראליות שמאפיינות את הזיכיון מאז 2017, בכך שהסדרה כוללת מצד אחד פרקים בעלי עלילה שמתחילה ומסתיימת באותו הפרק, ומצד שני קווי עלילה מתמשכים הנוגעים לדמויות עצמן ונמשכים לאורך העונה כולה. הכותב השווה את הסדרה למנדלוריאן כסדרה שמתבססת על מורשת ארוכת שנים ומצליחה ליצור תוכן מקורי תוך קריצות לעבר של הזיכיון וציין ששתיהן עושות זאת בהצלחה רבה, וציין שהסדרה הפיחה חיים חדשים בזיכיון בן ה-56.
לאחר פרסום המועמדויות לאמי פרסם האתר CinemaBlend כתבה ובה ציין שהסדרה עשתה כל מה שניתן בעונה הראשונה, החל מהריגת דמות משמעותית, דרך הפקה מחדש של פרק קלאסי (הכוונה לפרק "A Quality of Mercy" שמהווה מבט מחדש על הפרק "Balance of Terror" מהסדרה המקורית) וכלה בהצגת אנג'ל, נבל/ית חדש/ה ומעניין/ת עם קשרים לסייבוק, אחיו של ספוק, ושהיא הייתה ראויה ליותר מועמדויות מאלו שקיבלה בסופו של דבר.
בחודש אוגוסט מסרה פרמאונט שעונתה הראשונה של הסדרה היא הסדרה המקורית הנצפית ביותר שעלתה בשירות הסטרימינג שלה בארצות הברית, ואחת משתי התוכניות המקוריות הנצפות ביותר בבריטניה.
ביקורות ופרסים > פרסים ומועמדויות

| שנה | פרס | קטגוריה | מועמד (ים) | תוצאה | מקורות |
| --- | --- | --- | --- | --- | --- |
| 2022 | פרסי הטלוויזיה של איגוד המבקרים ההוליוודים | פרס המורשת | עונה ראשונה | זכייה |  |
| 2022 | פרסי הטלוויזיה של איגוד המבקרים ההוליוודים | סדרת הדרמה הטובה ביותר בהזרמת מדיה | עונה ראשונה | מועמדות |  |
| 2022 | פרס אמי לבידור בפריים טיים | עריכת קול בסדרת קומדיה או דרמה (עד שעה) | "Memento Mori" | מועמדות |  |
| 2022 | פרס סאטורן | סדרת המדע הבדיוני (הזרמת מדיה) הטובה ביותר | עונה ראשונה | זכייה |  |
| 2022 | פרס סאטורן | השחקן הראשי הטוב ביותר בסדרת הזרמת מדיה | אנסון מאונט | מועמדות |  |
| 2022 | פרס סאטורן | שחקן המשנה הטוב ביותר בסדרת הזרמת מדיה | אית'ן פק | מועמדות |  |
| 2022 | פרס סאטורן | שחקנית המשנה הטובה ביותר בסדרת הזרמת מדיה | ג'ס בוש | מועמדות |  |
| 2023 | סופר פרסי בחירת המבקרים(אנ') | סדרת המדע בדיוני/פנטזיה הטובה ביותר | עונה ראשונה | מועמדות |  |
| 2023 | סופר פרסי בחירת המבקרים(אנ') | השחקן הטוב ביותר בסדרת מדע בדיוני/פנטזיה | אנסון מאונט | מועמדות |  |
| 2024 | פרסי בחירת מבקרי הטלוויזיה | סדרת הדרמה הטובה ביותר | עונה שנייה | מועמדות |  |
| 2024 | פרסי בחירת מבקרי הטלוויזיה | שחקנית המשנה הטובה ביותר בסדרת דרמה | סיליה רוז גודינג | מועמדות |  |
| 2024 | פרס סאטורן | סדרת המדע הבדיוני הטובה ביותר | עונה שנייה | מועמדות |  |
| 2024 | פרס סאטורן | השחקן הטוב ביותר בסדרת טלוויזיה | אנסון מאונט | מועמדות |  |
| 2024 | פרס סאטורן | שחקן המשנה הטוב ביותר בסדרת טלוויזיה | אית'ן פק | מועמדות |  |
| 2024 | פרס סאטורן | שחקנית המשנה הטובה ביותר בסדרת טלוויזיה | ג'ס בוש | מועמדות |  |
| 2024 | פרס סאטורן | שחקנית המשנה הטובה ביותר בסדרת טלוויזיה | סיליה רוז גודינג | מועמדות |  |
| 2024 | פרס סאטורן | כוכב האורח הטוב ביותר בסדרת טלוויזיה | פול וסלי | זכייה |  |
| 2024 | פרס אמי אמנותי לבידור בפריים טיים | עריכת הסאונד הטובה ביותר לסדרת קומדיה או דרמה (שעה) | מתיו אי טיילור, מייקל שפירו, שון הייסינגר, קיפ סמדלי, איאן הרזון, דרון סטריט, קליי ובר, ג'ון סנאקור, ריק אוונס וג'סי רופל | מועמדות |  |
↑  פרס המורשת (Legacy Award) מוענק לסדרה שמשתמשת בנכס קיים ואהוב, ומצליחה להעניק לו המשכיות מכובדת, פרשנות מודרנית, מהנה ומשמעותית מבלי להסתמך על נוסטלגיה בלבד
מדיות נוספות > ספרים

בפברואר 2023 יצא לאור הספר "The High Country", הראשון בסדרת ספרים שמלווה את סדרת הטלוויזיה, בדומה לכל יתר סדרות הלייב אקשן בזיכיון שזכו גם הן לסדרות ספרים נלוות.
הספר "The Enterprise War" שיצא תחת סדרת ספרי "מסע בין כוכבים: דיסקברי", מספר גם הוא על צוות הסדרה, אך יצא בטרם הוכרזה סדרת הספינאוף.
| מספר | שם | מחבר | תאריך יציאה לאור | ISBN |
| --- | --- | --- | --- | --- |
| 1 | The High Country | ג'ון ג'קסון מילר | 21 בפברואר 2023 | 978-1-6680-0238-4 |
| 1 | Asylum | אונה מקורמק | 24 בספטמבר 2024 | 978-1-6680-5136-8 |
מדיות נוספות > קומיקס

בדצמבר 2022 החלה חברת IDW לפרסם סדרה בת ארבע חוברות שעלילתה מתרחשת בין העונה הראשונה לשנייה, ותספר על עלילותיה של אונה צ'ין-ריילי. צ'ין-ריילי מואשמת על ידי צי הכוכבים בשיפורים גנטיים לא חוקיים, וה"אנטרפרייז", בפיקודו של קפטן פייק, יוצאת לחפש הוכחות לחפותה.
הצלצול הגואל (סדרת טלוויזיה, 2020)

| --- | --- |

כרזת עונה 1
 מבוסס על:  הצלצול הגואל 
 סוגה:  קומדיית מצבים
 שחקנים:  הסקירי ולאזקז מיטשל הוג ג'וזי טוטה אלישיה פסקואל-פניה בלמונט קמלי דקסטר דרדן ג'ון מייקל היגינס אליזבת' ברקלי מריו לופז
 ארץ מקור:  ארצות הברית 
 שפות:  אנגלית
 מספר עונות:  2
 מספר פרקים:  20
 תוכנית מקור:  הצלצול הגואל הצלצול הגואל: שנות הקולג'
 הפקה
 מוזיקה:  ליל יאכטי
 שידור
 רשת שידור:  Peacock
 תקופת שידור מקורית:  25 בנובמבר 2020 – 24 בנובמבר 2021
 קישורים חיצוניים
 דף התוכנית ב-IMDb
 
הצלצול הגואל (באנגלית: Saved by the Bell) היא סדרת טלוויזיה אמריקאית מוזרמת מסוגת הקומדיית מצבים שעלתה לשידור ב-25 בנובמבר 2020 ב-Peacock, ובוטלה במאי 2022 אחרי שתי עונות. זוהי סדרת המשך ישירה לסדרת הטלוויזיה "הצלצול הגואל" (1989–1993) ו-"הצלצול הגואל: שנות הקולג'" (1993–1994), העוקבת אחר כמה מאותן דמויות.
רוב השחקנים הראשיים מסדרת המקור (למעט דאסטין דיאמונד ודניס הסקינס, בתפקיד סקריץ' ומר בילדינג בהתאמה), חוזרים לתפקידיהם.
עלילה

הסדרה מתרכזת בקבוצה חדשה של תלמידי תיכון בייסייד ממשפחות ממעמד גבוה ובני מעמד הפועלים, שהאחרונים הועברו לבית הספר כחלק מתוכנית של מושל קליפורניה, זאק מוריס, שהממשל שלו חווה ביקורת עקב סגירת יותר מדי בתי ספר תיכוניים עניים - כדי לשלוח תלמידים בעלי הכנסה נמוכה יותר לבתי הספר בעלי נתוני ההצלחה הגבוהים ביותר במדינה.
שחקנים > שחקנים ראשיים

דייזי חימנז (הסקירי ולאזקז) - תלמידת שישית חכמה ושאפתנית שמתרגשת מהסיכוי ללמוד בתיכון בייסייד אחרי שבית הספר המקומי שלה נסגר.
מאק מוריס (מיטשל הוג) - בנם החתיך, המקסים והמיוחד של המושל זאק מוריס וקלי קפובסקי.
לקסי חדד-דבריזיו (ג'וזי טוטה) - מעודדת טרנסג'נדרית חדה לשונית.
איישה גרסיה (אלישיה פסקואל-פנה) - חברתה הטובה ביותר של דייזי, כיפית אבל תחרותית מאוד, והקוורטרבקית החדש של בייסייד היי.
ג'יימי ספאנו (בלמונט קמלי) - קפטן קבוצת הכדורגל בייסייד ובנה הילדותי והרגיש של ג'סי.
דבנטה יאנג (דקסטר דארדן) - תלמיד חדש בבייסייד אשר אוהב מחזות זמר.
המנהל רונלד טודמן (ג'ון מייקל היגינס) - השתלט על תפקידו של מר בלדינג כמנהל תיכון בייסייד.
ג'סי ספאנו (אליזבת' ברקלי) - אמו של ג'יימי ויועצת ההדרכה של תיכון בייסייד.
איי.סי. סלייטר (מריו לופז) - מורה לחינוך גופני ומאמן נבחרת הכדורגל בתיכון בייסייד.
שחקנים > שחקנים משניים

מארק פול גוסלאר בתפקיד זאק מוריס, תלמיד לשעבר בתיכון בייסייד, כיום מושל קליפורניה ואביו של מאק.
טיפאני ת'יסן בתפקיד קלי מוריס, אמו של מאק, אשתו של זק מוריס והגברת הראשונה של קליפורניה.
אד אלונזו בתפקיד מקס, הבעלים של "המקס".
שאיין ג'קסון בתפקיד רנה, בעלה של ג'סי ואבא של ג'יימי שהוא סופר כושל.
שחקנים > תפקידי אורח

לארק וורהייס בתפקיד ליסה טורטל, מעצבת אופנה ותלמידה לשעבר בבייסייד.
פטריק תומאס אובראיין בתפקיד מר דיואי, המורה למתמטיקה בבייסייד מהסדרה המקורית.
סלניס לייבה בתפקיד גברת חימנז, אמה החרוצה של דייזי.
קורטני לופז בתפקיד מישל, אישה שסלייטר פוגש בפגישה עיוורת ובהמשך מתחילה לצאת עמו.
פרקים

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 10 | 10 | 25 בנובמבר 2020 | 25 בנובמבר 2020 |
|  | 2 | 10 | 10 | 24 בנובמבר 2021 | 24 בנובמבר 2021 |
הערות שוליים

↑  Del Rosario, Alexandra (29 בספטמבר 2020). "Peacock Sets November Premiere Date For 'Saved By The Bell' Reboot". Deadline Hollywood. אורכב מ-המקור ב-29 בספטמבר 2020. נבדק ב-29 בספטמבר 2020. {{cite web}}:  (עזרה)
↑  Peter White, Rosy Cordero (May 4, 2022). ‘Saved By The Bell’ Canceled At Peacock After 2 Seasons. Deadline. retrieved May 5, 2022
↑  Prahl, Amanda (4 בנובמבר 2020). "You Won't See Screech on the Saved by the Bell Reboot — Here's Why". PopSugar. נבדק ב-6 בנובמבר 2020. {{cite web}}:  (עזרה)
1 2  "Lark Voorhies Will Reprise 'Saved by the Bell' Role in Peacock Series". Variety. 29 באוקטובר 2020. אורכב מ-המקור ב-15 בנובמבר 2020. נבדק ב-29 באוקטובר 2020. {{cite web}}:  (עזרה)
↑  Cordero, Rosy (23 בנובמבר 2020). "Everything you need to know about the Saved by the Bell revival". Entertainment Weekly. נבדק ב-24 בנובמבר 2020. Beloved principal Mr. Belding (Dennis Haskins) and Zack's high school best friend Samuel 'Screech' Powers (Dustin Diamond) are not part of the revival. {{cite web}}:  (עזרה)
↑  Cordero, Rosey (26 בנובמבר 2020). "Everything you need to know about the Saved by the Bell revival". Entertainment Weekly. נבדק ב-26 בנובמבר 2020. {{cite web}}:  (עזרה)
↑  Petski, Denise (27 בינואר 2020). "'Saved By The Bell': Peacock Rounds Out Lead Cast For Upcoming Reboot". Deadline Hollywood. אורכב מ-המקור ב-15 בנובמבר 2020. נבדק ב-29 בינואר 2020. {{cite web}}:  (עזרה)
↑  Ausiello, Michael (17 בדצמבר 2019). "Saved by the Bell Revival: Meet Bayside High's Beleaguered New Principal". TVLine. אורכב מ-המקור ב-15 בנובמבר 2020. נבדק ב-22 בינואר 2020. {{cite web}}:  (עזרה)
↑  "The Saved By the Bell Revival Finally Has a Premiere Date". E! Online. 29 בספטמבר 2020. אורכב מ-המקור ב-15 בנובמבר 2020. נבדק ב-29 בספטמבר 2020. {{cite web}}:  (עזרה)
↑  Swift, Andy (9 בינואר 2020). "Saved by the Bell Revival: Zack and Kelly Will Appear 'In Some Capacity'". TVLine. אורכב מ-המקור ב-15 בנובמבר 2020. נבדק ב-9 בינואר 2020. {{cite web}}:  (עזרה)
↑  Turchiano, Danielle (27 באוקטובר 2020). "'Saved by the Bell' trailer offers first Look at Mark-Paul Gosselaar and Tiffani Thiessen in Peacock series". Chicago Tribune. אורכב מ-המקור ב-15 בנובמבר 2020. נבדק ב-5 בנובמבר 2020. {{cite web}}:  (עזרה)
ארץ לאבקראפט (סדרת טלוויזיה)

| --- | --- |

כותרת הפתיחה
 מבוסס על:  "ארץ לאבקראפט" מאת מאט ראף
 סוגה:  דרמה אימה מותחן
 יוצרים:  מישה גרין
 כותבים:  מישה גרין
 שחקנים:  ג'רני סמולט-בל ג'ונתן מג'ורס אונג'אנו אליס אבי לי ג'דה האריס וונמי מוסקו מייקל קנת' ויליאמס
 ארץ מקור:  ארצות הברית ארצות הברית
 שפות:  אנגלית
 מספר עונות:  1
 מספר פרקים:  10
 הפקה
 מפיקים בפועל:  ג'ורדן פיל מישה גרין ג'יי ג'יי אברמס בן סטפנסון ביל קררו יאן דמנג' (פיילוט) דייוויד קנולר (פיילוט)
 חברת הפקה:  Monkeypaw Productions Bad Robot Productions אולפני הטלוויזיה של האחים וורנר
 הפצה:  HBO
 אתר צילומים:  שיקגו 
 טכניקת צילום:  מצלמה יחידה
 שידור
 רשת שידור:  HBO
 רשת שידור בישראל:  HOT HBO סלקום tv Yes הטלוויזיה בלוויין
 תקופת שידור מקורית:  16 באוגוסט 2020 – 18 באוקטובר 2020
 קישורים חיצוניים
 אתר רשמי
 דף התוכנית ב-IMDb
 
ארץ לאבקראפט (באנגלית: Lovecraft Country) היא סדרת טלוויזיה אמריקאית מסוגת דרמת-אימה שנוצרה על ידי מישה גרין על פי רומן משנת 2016 בשם זהה מאת מאט רוף. הסדרה עלתה לשידור ברשת "HBO" ב-16 באוגוסט 2020. בישראל, הסדרה משודרת ב-HOT HBO, ‏yes ו-סלקום tv. הסדרה קיבלה מועמדות לפרס אמי ה-73 בשמונה עשרה קטגוריות.
הסדרה עוקבת אחרי אטיקוס בלאק וחברתו לטישה שיוצאים, ביחד עם דודו של אטיקוס – ג'ורג', למסע ברחבי ארצות הברית בתקופת שנות ה-50 כדי למצוא את אביו הנעדר של אטיקוס. המסע, שמתרחש בתקופה בה חוקי ההפרדה הגזעית עוד היו בתוקף ונאכפו ברחבי הארץ, הופך למסע הישרדות כאשר השלושה נאלצים להתגבר גם על אימת הגזענות האלימה של אותה תקופה בארצות הברית וגם על מפלצות מפחידות שיצאו מתוך כתביו של ה.פ. לאבקרפט שנקרות בדרכם.
למרות שנמסר על פיתוח עונה שנייה לסדרה, ביולי 2021, הודיעה רשת "HBO" על ביטול הסדרה.
עלילה

בארצות הברית של שנות ה-50, לאחר שהגיע לשיקגו, ותיק מלחמת קוריאה אטיקוס פרימן מגלה מכתב מאביו הנעדר, מונטרוז, המזמין אותו לגלות את מורשת המשפחה בארדהם, מסצ'וסטס. אטיקוס, דודו ג'ורג' (הכותב מדריך מסע בסגנון מדריך גרין לנהג השחור) וידידתו לטיסיה יוצאים למסע דרכים. קבוצת אנשים לבנים בעלי כוונות רעות רודפים אותם בתחנה הראשונה אך הם מצליחים להימלט הודות למעורבותה של אישה לבנה מסתורית שהצליח בדרך מוזרה לבלום את רכבם של הלבנים האחרים. מיד לאחר מכן, נטפל אליהם שריף המחוז שנחוש לאכוף את שעת העוצר. זמן קצר לאחר השקיעה שוטרי השריף מאלצים אותם להיכנס ליער מתוך מטרה לחסלם, אך החבורה כולה מותקפת על ידי מפלצות קטלניות (מעין שוגות'). אטיקוס, ג'ורג' ולטי נלחמים בהם בעוד קציני המשטרה נרצחים. בבוקר, השלישייה צועדת ביער עד שמגיעה לאחוזה גדולה בה הם מתקבלים בחמימות על ידי איש לבן. האיש הלבן, ויליאם, מסביר כי האחוזה היא האכסניה של ארדהם שעוצבה על ידי טיטוס בריית'וואיט, סוחר עבדים ומייסד כת חשאית של מכשפים הידועים בשם "בני אדם". ג'ורג' מבין שאטיקוס הוא צאצא של טיטוס ולכן גם חבר בכיר בכת. בשל המורשת האיתנה, סמואל בריית'וואיט, הבעלים הנוכחי של האחוזה ומנהיג הכת, מתכנן להשתמש באטיקוס ולהקריבו לקראת טקס. האישה הלבנה שעזרה לחבורה מוקדם יותר נחשפת כבתו של סמואל, כריסטינה. לאחר שהיא מספרת לאטיקוס שלא כל הלבנים הם רעים, היא לוכדת אותם בחדריהם בשדות כח קסומים. הם מצליחים להימלט ולחלץ את מונטרוז, שג'ורג' גילה שהוא הוחזק בשבי בכפר הסמוך. סמואל עוצר אותם ויורה בלטי למוות ופוצע קשות את ג'ורג'. אטיקוס מסכים לקחת חלק בטקס כדי להציל את חיי חבריו, אך הקסם מתהפך והופך את סמואל ושאר חברי הכת לאבן והאחוזה כולה עולה באש. אטיקוס נמלט רק כדי לגלות שלטי שבה לחיים, אך ג'ורג' מת מפצעיו.
שלושה שבועות לאחר הלווייתו של ג'ורג', לטי משתמשת בירושה לא צפויה מאמה כדי לרכוש אחוזה ויקטוריאנית רעועה בשכונה בחלק הצפוני של שיקגו ללבנים בלבד ומשכירה אותה לשחורים. השכנים הלבנים לא מקבלים אותה ואת חבריה ושורפים צלב בחצר האחוזה. בתוככי הבית, פעילות על טבעית מתלקחת. ללטי נודע שהבעלים הקודם היה מדען לבן, היראם אפשטיין, שחטף, ערך ניסויים והרג שמונה אנשים שחורים לפני שקבר אותם מתחת לבית. כל תשעת הרוחות לכודות שם. בעזרת מדיום והרוחות השחורות, לטי מגרשת את רוח הרפאים המרושעת של אפשטיין. מאוחר יותר, אטיקוס מוצא את כריסטינה בשיקגו, לאחר ששרדה את השריפה. אטיקוס הסיק שהיא הייתה, בחשאי, מקור ה"ירושה" שקיבלה לטי ובאמצעותה רכשה את הבית. כריסטינה מסבירה שהבית נבנה על ידי הוראסיו וינת'רופ, חבר ב"בני אדם" שגורש לאחר שגנב דפים מתוך "ספר השמות" בשנות 1800 וכי אפשטיין היה חסיד של וינת'רופ. היא מבקשת מאטיקוס שיעזור לה למצוא את הדפים החסרים, שעשויים לסייע בפענוח "שפת אדם". אטיקוס מנסה לירות בה, אך אינו מצליח. יחד עם לטי ואביו מונטרוז הם יוצאים למוזיאון של NACA בבוסטון ששם הם מבינים כי נמצאת הכספת שבנה טיטוס ובה יכול היה להחביא את הדפים החסרים. כשהם מוצאים את הכספת, הם מגלים בה עצמות של אינידיאנים שנרצחו על ידי טיטוס ולבסוף נתקלים באינדיאנית שמספרת להם כיצד הם נהרגו ומצליחים להיחלץ משם, אך בביתה של לטי בשיקגו, מונטרוז הורג אותה לפני שתוכל לפענח את הדפים.
צוות השחקנים > דמויות ראשיות

ג'רני סמולט-בל – לטישה "לטי" לואיס
ג'ונתן מג'ורס – אטיקוס פרימן
אונג'אנו אליס – היפוליטה פרימן, דודתו של אטיקוס שנלהבת לצאת להרפתקאות.
קורטני ב. ואנס – ג'ורג' פרימן, דודו החם, המצחיק והמלומד של אטיקוס.
וונמי מוסקו – רובי בפטיסט, אחותה למחצה של לטי.
אבי לי – כריסטינה בריית'ווייט, בתו היחידה של מנהיג הפולחן הסודי המכונה "בני אדם".
ג'יימי צ'אנג – ג'י-אה, סטודנטית לסיעוד תמימה לכאורה, שמסתירה סודות אפלים.
ג'דה האריס – דיאנה פרימן, בתם של ג'ורג' והיפוליטה.
מייקל קנת' ויליאמס – מונטרוז פרימן, אביו הנוקשה והמסתורי של אטיקוס.
צוות השחקנים > דמויות משניות

ג'ורדן פטריק סמית' – ויליאם, יד ימינה ואהובה של כריסטינה.
ג'יימי נוימן – הילרי
אריקה טזל – דורה פרימן
טוני גולדווין – סמואל בריית'ווייט, מנהיג הפולחן הסודי "בני אדם" והפטריארך של משפחתו, הרואה את שאר אנשי העולם - כולל בתו כריסטינה – כנחותים ממנו.
צוות השחקנים > דמויות אורחות

ג'יימי האריס – יוסטה האנט, השריף המחוזי.
דמטריוס גרוס – מרווין בפטיסט, אחיה למחצה של לטי.
מק ברנדט – קפטן שיימוס לנקסטר
סקירה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 10 | 10 | 16 באוגוסט 2020 | 18 באוקטובר 2020 |
סקירה > פרקים

|  מספר פרק |  מספר פרק בעונה |  שם הפרק באנגלית |  שם הפרק בעברית |  בימוי |  כתיבה |  תאריך שידור מקורי |  רייטינג |
| --- | --- | --- | --- | --- | --- | --- | --- |
| 1 | 1 | Sundown | שקיעה | יאן דמאנג' | מישה גרין | 16 באוגוסט 2020 | 0.760 |
| 2 | 2 | Whitey's on the Moon | לְבָנִים על הירח | דניאל סקהיים | מישה גרין | 23 באוגוסט 2020 | 0.867 |
| 3 | 3 | Holy Ghost | רוח הקודש | דניאל סקהיים | מישה גרין | 30 באוגוסט 2020 | 0.747 |
| 4 | 4 | A History of Violence | היסטוריה של אלימות | ויקטוריה מאהוני | וס טיילור ומישה גרין | 6 בספטמבר 2020 | 0.630 |
| 5 | 5 | Strange Case | מקרה מוזר | שריל דאנייה | מישה גרין, ג'ונתן קיד וסוניה ווינטון | 13 בספטמבר 2020 | 0.744 |
| 6 | 6 | Meet Me in Daegu | ניפגש בדאיגו | הלן שייבר | מישה גרין וקווין לאו | 20 בספטמבר 2020 | 0.737 |
| 7 | 7 | I Am. | הנני | שרלוט סילינג | מישה גרין ושאנון יוסטון | 27 בספטמבר 2020 | 0.755 |
| 8 | 8 | Jig-A-Bobo | ג'יגבובו | מישה גרין | מישה גרין ובלינדה איהומה אופורדייר | 4 באוקטובר 2020 | 0.627 |
| 9 | 9 | Rewind 1921 | בחזרה ל-1921 | ג'פרי נחמנוף | מישה גרין, ג'ונתן קיד וסוניה ווינטון | 11 באוקטובר 2020 | 0.671 |
| 10 | 10 | Full Circle | סגירת מעגל | נלסון מקורמיק | מישה גרין ובלינדה איהומה אופורדייר | 18 באוקטובר 2020 | 0.881 |
הפקה > פיתוח

ב-16 במאי 2017 הוכרז כי רשת "HBO" הזמינה את הסדרה "ארץ לאבקראפט". המפיקים הבכירים כוללים את מישה גרין, ג'ורדן פיל, ג'יי ג'יי אברמס ובן סטפנסון. בנוסף, דווח כי במקור הביאה פיל הוא זה שהביא את הפרויקט לחברת ההפקות "Bad Robot Productions" וגייסה את גרין לעבוד על פיתוח הסדרה.
ב-5 במרץ 2018, הוכרז כי יאן דמאנג' יביים ויפיק את פרק הפיילוט.
הפקה > ליהוק

ב-26 באפריל 2018, הוכרז כי ג'רני סמולט-בל לוהקה לתפקיד הראשי הנשי של הסדרה. ב-2 במאי 2018, דווח כי ג'ונתן מג'ורס לוהק לצוות השחקנים הראשי בתפקיד הראשי הגברי של הסדרה. יום לאחר מכן דווח כי וונמי מוסקו לוהקה לצוות השחקנים הראשי של הסדרה. ב-19 ביוני 2018, הוכרז כי אונג'אנו אליס ואליזבת דביקי לוהקו ושקורטני ב. ואנס לוהק לסדרה בתפקיד משני. ב־10 באוקטובר 2018, דווח כי מייקל קנת' ויליאמס לוהק לתפקיד ראשי. ב-14 ביוני 2019, דווח כי אבי לי תחליף את אליזבת דביקי, ואילו ג'יימי צ'אנג וג'ורדן פטריק סמית' לוהקו לתפקידים משניים. ב-20 ביוני 2019 הוכרז כי ג'יימי נוימן, אריקה טזל ומאק ברנדט לוהקו לתפקידים משניים. ביולי 2019, טוני גולדווין לוהק לצוות השחקנים.
הפקה > צילומים

צילומי הסדרה החלו ב-16 ביולי 2018 בשיקגו, אילינוי. על פי הדיווחים, הצילומים התרחשו באולפני "שיקגו סינקספייס" באלבורן, אילינוי ובפארק סטייט ווייט פינס במאונט מוריס, אילינוי, ובמאקון, ג'ורג'יה.
הפצה

הסדרה עלתה לשידור ברשת "HBO" ב-16 באוגוסט 2020, ועונתה הראשונה כוללת 10 פרקים. היא הופצה גם בשירות הסטרימינג HBO Max.
מגנוליות מופלאות

| --- | --- |

כרזת עונה 1
 מבוסס על:  הספר "מגנוליות מופלאות" מאת שריל וודס
 סוגה:  דרמה רומנטית
 שחקנים:  ג'ואנה גרסיה ברוק אליוט הת'ר הדלי לוגן אלן אנליס ג'אדג' קרסון רולנד ג'סטין ברוינינג כריס קליין ג'יימי לין ספירס
 ארץ מקור:  ארצות הברית ארצות הברית
 שפות:  אנגלית 
 מספר עונות:  3
 מספר פרקים:  30
 הפקה
 הפצה:  נטפליקס 
 אורך פרק:  43–52 דקות
 שידור
 רשת שידור:  נטפליקס 
 תקופת שידור מקורית:  9 במאי 2020 – הווה
 קישורים חיצוניים
 דף התוכנית ב-IMDb
 
מגנוליות מופלאות (באנגלית: Sweet Magnolias) היא סדרת טלוויזיה מסוגת דרמה רומנטית, שפותחה על ידי שריל ג'יי אנדרסון ומבוססת על הספר "מגנוליות מופלאות" מאת שריל וודס. בסדרה מככבים ג'ואנה גרסיה, ברוק אליוט, לוגן אלן, קרסון רולנד והת'ר הדלי. הסדרה עלתה לראשונה ברשת נטפליקס ב-19 במאי 2020. ביולי 2020 חודשה הסדרה לעונה שנייה, שעלתה לשידור ב-4 בפברואר 2022.
במאי 2022 הסדרה חודשה לעונה שלישית. העונה השלישית עלתה לשידור ביולי 2023 בנטפליקס.
עלילה

הסדרה עוקבת אחר "שלוש נשים שהן חברות ילדות מדרום קרוליינה, כשהן מלוות זו את זו דרך המורכבות של רומנטיקה, קריירה ומשפחה."